12. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ,  ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. ΚΔ. 581 της 15 Φεβρ./6 Μαρτ. 1957 (ΦΕΚ Β΄ 77) Περί αναλήψεως παρ’ Εθνικής Στατιστικής Υπηρεσίας της δαπάνης καταβολής εις Γ .Δ. Ταχυδρομείων των οφειλομένων ταχυδρομικών τελών αφορώντων στατιστικάς πληροφορίας. Έχοντες υπ’ όψιν: 1.Τας διατάξεις του άρθρ. 34 του υπ’ αριθ. 3627/56 Ν.Δ/τος περί οργανώσεως της Εθνικής Στατιστικής Υπηρεσίας της Ελλάδος. 2.Το γεγονός ότι δια την συγκέντρωσιν των απογραφικών δελτίων και λοιπών ερωτηματολογίων συλλογής στατιστικών πληροφοριών απαραιτήτων δια την εκπλήρωσιν του σκοπού της Εθνικής Στατιστικής Υπηρεσίας της Ελλάδος απαιτείται επιτόπιος προς τούτο μετάβασις υπαλλήλων της Εθν. Στατιστικής Υπηρεσίας και η καταβολή εις τούτους των πραγματοποιουμένων δαπανών εκ της χρησιμοποιήσεως των συνήθων μέσων μεταφοράς. 3.Το γεγονός ότι θα ηδύνατο επιτυχώς να αντιμετωπισθή το ζήτημα της συλλογής των κατά τα ανωτέρω στατιστικών στοιχείων δια της άνευ επιβαρύνσεως ταχυδρομικών τελών αποστολής εκ μέρους των φυσικών ή νομικών προσώπων εις  την         Εθνικήν             Στατιστικήν          ΥπηρεΣελ. 713 Στατιστική Υπηρεσία 13.Ν.α.12 σίαν της Ελλάδος των εκ μέρους αυτής αιτουμένων απαντήσεων εις δελτία απογραφής ή ερωτηματολόγια ή πάσης φύσεως στατιστικάς πληροφορίας. 4.Το γεγονός ότι η εκ μέρους της Εθνικής Στατιστικής Υπηρεσίας της Ελλάδος ανάληψις της δαπάνης καταβολής παρ’ αυτής των επιβαλλομένων ταχυδρομικών τελών αποστολής εκ μέρους των φυσικών ή νομικών προσώπων των κατά τα ανωτέρω απαντήσεων, θέλει επιφέρει κατά πολύ μεγαλυτέραν οικονομίαν εκ της μη πραγματοποιήσεως δαπανών εξόδων μετακινήσεως υπαλλήλων της Εθνικής Στατιστικής Υπηρεσίας της Ελλάδος δια την συγκέντρωσιν των περί ων πρόκειται στατιστικών στοιχείων. Και 5.Τας σχετικάς διατάξεις του Νόμ. ΣΙΒ΄ περί Δημοσίου Λογιστικού ως αύται ετροποποιήθησαν και συνεπληρώθησαν μεταγενεστέρως, αποφασίζομεν: 1.Εγκρίνομεν ίνα η Εθνική Στατιστική Υπηρεσία της Ελλάδος αναλάβη την δαπάνην καταβολής εις την Γενικήν Δ/νσιν Ταχυδρομείων των οφειλομένων ταχ. τελών αποστολής εκ μέρους των φυσικών ή νομικών προσώπων εις την Εθνική Στατιστικήν Υπηρεσίαν της Ελλάδος των εκ μέρους αυτής αιτουμένων απαντήσεων εις δελτία απογραφής ή ερωτηματολόγια ή πάσης φύσεως στατιστικάς πληροφορίας. 2.Η Γενική Διεύθυνσις Ταχυδρομείων του Υπουργείου Συγκοινωνιών και Δημοσίων Έργων θέλει εκδόσει τας απαιτουμένας διαταγάς εις τας υπ’ αυτήν αρμοδίας Ταχυδρομικάς Υπηρεσίας όπως παραλαμβάνωσι, άνευ καταβολής ταχυδρομικών τελών, αλληλογραφίαν απευθυνομένην εκ μέρους Φυσικών ή Νομικών προσώπων εις την Εθνικήν Στατιστικήν Υπηρεσίαν της Ελλάδος. 3.Η καταβολή εκ μέρους της Εθνικής Στατιστικής Υπηρεσίας της Ελλάδος των κατά τα ανωτέρω οφειλομένων ταχυδρομικών τελών θα ενεργήται δια της εκδόσεως ανά τρίμηνον τακτικών χρηματικών ενταλμάτων εις βάρος της ειδικής προς τον σκοπόν τούτον εγγραφησομένης πιστώσεως εις τον προϋπολογισμόν των εξόδων του Υπουργείου Συντονισμού, επ’ ονόματι της Γενικής Διευθύνσεως Ταχυδρομείων του Υπουργείου Συγκοινωνιών και Δημοσίων Έργων και επί του Ταμείου Πληρωμών Αθηνών. 4.Καθορίζομεν δικαιολογητικά εκδόσεως των κατά τα ανωτέρω τακτικών χρηματικών ενταλμάτων τα κάτωθι: Σελ. 714 α)Συγκεντρωτικήν κατάστασιν της Γενικής Διευθύνσεως Ταχυδρομείων του Υπουργείου Συγκοινωνιών και Δημοσίων Έργων, εις ην θα αναγράφεται 1)ο αριθμός των παραληφθεισών κατά το προηγούμενον τρίμηνον απαντήσεων, άνευ καταβολής ταχυδρομικών τελών, των απευθυνομένων εκ μέρους Φυσικών ή Νομικών προσώπων εις την Εθνικήν Στατιστικήν Υπηρεσίαν της Ελλάδος και 2)το οφειλόμενον εν συνόλω χρηματικόν ποσόν. β)Βεβαίωσιν της Εθνικής Στατιστικής Υπηρεσίας της Ελλάδος ότι ο εν τη ανωτέρω συγκεντρωτική καταστάσει της Γεν. Διευθύνσεως Ταχυδρομείων αναγραφόμενος αριθμός επιστολών συμφωνεί προς τον αριθμόν των κατά το αναφερόμενον τρίμηνον περιελθουσών απαντήσεων εις την Εθνικήν Στατιστικήν Υπηρεσίαν της Ελλάδος. Και γ)Αντίγραφον της παρούσης. Η παρούσα δημοσιευθήτω δια της Εφημερίδος της Κυβερνήσεως. 13.Ν.α.12 Στατιστική Υπηρεσία 